Heksene

Heksene (engelsk: The Witches)  er en barnebok fra 1983 av den britiske forfatteren Roald Dahl. Boka utkom på norsk i 1985, oversatt av Tor Edvin Dahl.

Boka handler om en gutt og bestemoren hans. Gutten forteller historien i første person; han oppgir aldri navnet sitt. Guttens foreldre ble drept i en bilulykke, så bestemoren, som kommer fra Norge, måtte ta hånd om ham.Tordis Ørjasæter. Barn og bøker. 2. utgave. Cappelen, 1987. Side 102. ISBN 82-02-09384-8 Uten at gutten vet det, arbeider bestemoren som heksejeger. Bestemoren bruker å fortelle masse historier om hekser, slik at gutten kan kjenne igjen en heks om han møter det. En sommer drar gutten og bestemoren på ferie. På hotellet hvor de bor greier gutten å tulle seg inn på et topphemmelig møte inne på festsalen, nemlig heksenes årsmøte. Han gjemmer seg og lytter til alt heksene snakker om, og finner ut at «hovedsaken» dette året er å forvandle alle barn i verden til mus! 

I kampen mot heksene blir gutten forvandlet til en mus, men både gutten og bestemora mener at det kan være like bra som å være menneske. 

Filmatisering og opera
Heksene, film fra 1990 av Nicolas Roeg, med Anjelica Huston i en av hovedrollene.Heksene; filmweb.no I denne filmen har gutten fått navnet Luke.
Heksene, opera fra 2007 av Marcus Paus og Ole Paus

 Referanser 

Kategori:Britiske barnebøker
Kategori:Roald Dahl
Kategori:Bøker fra 1983